Ericu950/Stoicheia-meter-silver huggingface dataset:
καὶ πάλιν πρὸ τοῦ κατελθεῖν καὶ διὰ τῆς παρθένου τεχθῆναι λόγος ἦν μόνον .
ἐπεὶ τί ἕτερον ἦν πρὸ τοῦ τὴν ἀνθρωπίνην ἀναλαβεῖν σάρκα τὸ κατελθὸν ἐπ  ἐσχάτων τῶν ἡμερῶν , ὡς καὶ αὐτὸς ἔγραφεν , καὶ τὸ γεννηθὲν ἐκ τῆς παρθένου ;
ταῦτα Μαρκέλλῳ λέγοντι ἦν ἂν δίκαιον τοιανδὶ προσαγαγεῖν πεῦσιν ·
καὶ πόθεν ἡμῖν , ὦ οὗτος , τὸ οὐδὲν ἕτερον προστίθης καὶ τὸ μόνον ;
τὸ μὲν γὰρ ἐν ἀρχῇ ἦν ὁ λόγος ἀκριβῶς ἔγνωμεν ·
καὶ οὐ μόνον , ἀλλὰ καὶ καὶ θεὸς ἦν ὁ λόγος καὶ φῶς ἦν τὸ φωτίζον πάντα ἄνθρωπον καὶ μονογενὴς ἦν υἱὸς καὶ ὅσα κατείλεκται ἕτερα .
ὅτι δὲ λόγος ἦν μόνον καὶ οὐδὲν ἕτερον ἢ λόγος οὐκ ἂν ἔχοι τις εἰρημένον ἀποδεῖξαι 0 .
πόθεν οὖν τὸ τῆς προσθήκης τόλμημα 0 ;
διὰ τί γὰρ οὐχὶ μᾶλλον υἱὸν ἄν τις εἴποι αὐτὸν μόνον καὶ οὐδὲν ἕτερον ἢ υἱόν 0 ;
διὰ τί δὲ οὐ θεὸν καὶ οὐδὲν ἕτερον ἢ θεόν 0 1 ;
διὰ τί μὴ φῶς τοῦ κόσμου καὶ οὐδὲν ἕτερον ἢ τοῦτο 0 1 ;
διὰ τί δὲ μὴ ζωὴν καὶ οὐδὲν ἕτερον 0 ;
καὶ ἐπὶ τῶν παραπλησίων τ αὐτὸν ἄν τις δικαιότατα ἂν προτείνειεν .
ἀλλ  ὥσπερ ἄν τις , εἰ τοῦτο λέγοι , ἐλέγχοιτ  ἂν ἁμαρτάνων  πάντα γὰρ ἀθρόως ἐστὶν ταῦτα , εἷς ὢν υἱὸς τοῦ θεοῦ καὶ εἴ τι τούτων ἀνώτερον , καθ ἑκάστην ἐπίνοιαν τῶν ἐν αὐτῷ θεϊκῶν δυνάμεων διαφόρων καὶ τῶν ἐπηγοριῶν ἠξιωμένος  , οὕτω καὶ ἐπὶ τοῦ λόγου ὁ φὰς μόνον λόγον αὐτὸν εἶναι καὶ οὐδὲν ἕτερον σφάλλεσθαι ἂν λέγοιτο εἰκότως 0 ·
μόνου γὰρ τοῦ εὐαγγελιστοῦ Ἰωάννου λόγον αὐτὸν ἀποκαλέσαντος καὶ οὐ τοῦτο μόνον ἀλλὰ καὶ ἕτερα , τοῦ δὲ σωτῆρος φῶς καὶ ἀλήθειαν καὶ ζωὴν καὶ μονογενῆ υἱὸν καὶ τὰ λοιπὰ ἑαυτὸν ἀνειπόντος λόγον δὲ οὐδαμῶς , πῶς οὐκ ἄτοπον ἐπὶ μὲν ὧν αὐτὸς ἑαυτὸν ὠνόμασεν μὴ λέγειν ἓν τούτων εἶναι καὶ οὐδὲν ἕτερον , ἐπὶ δὲ τῆς τοῦ εὐαγγελιστοῦ περὶ αὐτοῦ φωνῆς , τῆς λόγον αὐτὸν ἀνειπούσης , διαβεβαιοῦσθαι ὡς οὐδὲν ἕτερον ἦν ἢ λόγος 0 1 2 .
ἀλλὰ καὶ κυρίως  φησὶν  καὶ ἀληθῶς ὑπάρχων λόγος .
διατί δὲ μὴ κυρίως καὶ ἀληθῶς ὑπάρχων θεός 0 ;
οὐ γὰρ δὴ ἕτερος ἦν ὁ λόγον αὐτὸν ἀνειπών , ἕτερος δὲ ὁ θεὸν ἀποκαλέσας 0 ·
εἷς δὲ καὶ ὁ αὐτὸς εὐαγγελιστὴς ὁμοῦ θεὸν καὶ λόχον αὐτὸν ἐδίδαξεν εἰπὼν καὶ θεὸς ἦν ὁ λόγος , ὁ δ αὐτὸς καὶ φῶς αὐτὸν ὠνόμασεν .
διατί οὖν μὴ κυρίως καὶ ἀληθῶς υἱὸν μονογενῆ καὶ ὅσα ἄλλα αὐτὸς ὁ δεσπότης καὶ σωτὴρ διὰ τοῦ εὐαγγελιστοῦ περὶ ἑαυτοῦ μεμαρτύρηκεν ;
ὁ δὲ πάντα παρεὶς μόνον λόγον αὐτὸν κυρίως καὶ ἀληθῶς ὑπάρχειν φησίν ·
καὶ προστίθησιν ὡς ἄρα μόνον εἴη λόγος , ἐντεῦθέν τε καταπίπτει ἐπὶ τὴν τοῦ ἀνθρωπείου λόγου ὁμοιότητα .
καὶ φῶς μὲν αὐτὸν ἀκούων οὐκ ἐκπίπτει ἐπὶ τὸ σωματικὸν φῶς , οὐ δ ὅμοιον αὐτὸν εἶναί φησι τῷ ἡλίου φέγγει , ἐπὶ δὲ τοῦ λόγου σημαντικὸν αὐτὸν δίδωσιν καὶ ὅμοιον τῷ ἀνθρωπίνῳ ·
ὡς ποτὲ μὲν λέγειν αὐτὸν ἡσυχάζειν ἐν τῷ θεῷ ποτὲ δὲ προϊέναι τοῦ θεοῦ , καὶ ἐντὸς καὶ ἐκτὸς γίγνεσθαι αὐτοῦ , καθ ὁμοιότητα τοῦ παρ ἡμῖν λόγου , τοῦ τε ἐνδιαθέτου καλουμένου καὶ τοῦ κατὰ προφορὰν διὰ φωνῆς ἐξακουομένου 0 1 .
λέγει δ οὖν αὐτοῖς ῥήμασιν πάντα γὰρ ὅσα ἂν ὁ πατὴρ λέγῃ , ταῦτα πανταχοῦ διὰ τοῦ λόγου λέγων φαίνεται .
καὶ αὖθις ταῦτά φησιν πρὸ γὰρ τῆς δημιουργίας ἁπάσης ἡσυχία τις ἦν , ὡς εἰκός , ὄντος ἐν τῷ θεῷ τοῦ λόγου .
εἶτ ἐπιφέρει οὐδενὸς γὰρ ὄντος πρότερον ἢ θεοῦ μόνου , πάντων δὲ διὰ τοῦ λόγου γίγνεσθαι μελλόντων , προῆλθεν ὁ λόγος δραστικῇ ἐνεργείᾳ .
τοσαῦτα περὶ τοῦ λόγου εἰπών , τὴν εὐαγγελικὴν φωνὴν ἐπάκουσον ὅπως πειρᾶται διερμηνεύειν ὧδε γράφων ὁ δὲ ἱερὸς ἀπόστολός τε καὶ μαθητὴς τοῦ κυρίου Ἰωάννης σαφῶς καὶ διαρρήδην ἐν ἀρχῇ τοῦ Εὐαγγελίου διδάσκων , ὡς ἀγνοούμενον ἐν ἀνθρώποις πρότερον , λόγον αὐτὸν τοῦ παντοκράτορος ὀνομάζων , οὕτως ἔφη ἐν ἀρχῇ ἦν ὁ λόγος , καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος .
οὐ μιᾷ μαρτυρίᾳ χρώμενος τὴν ἀιδιότητα σημαίνει τοῦ λόγου .
καὶ πάλιν φησὶν τρισὶν ἐπαλλήλοις μαρτυρίαις χρώμενος τὴν ἀιδιότητα τοῦ λόγου δεικνύναι βούλεται .
καὶ αὖθις ἐπιλέγει ἵν  ἐν μὲν τῷ φῆσαι ἐν ἀρχῇ ἦν ὁ λόγος δείξῃ δυνάμει ἐν τῷ πατρὶ εἶναι τὸν λόγον  ἀρχὴ γὰρ ἀπάντων τῶν γεγονότων ὁ θεὸς ἐξ οὗ τὰ πάντα  , ἐν δὲ τῷ καὶ ὁ λόγος ἦν πρὸς τὸν θεὸν ἐνεργείᾳ πρὸς τὸν θεὸν εἶναι τὸν λόγον  πάντα γὰρ δι αὐτοῦ ἐγένετο , καὶ χωρὶς αὐτοῦ ἐγένετο οὐ δὲ ἕν  , ἐν δὲ τῷ θεὸν εἶναι τὸν λόγον εἰρηκέναι μὴ διαιρεῖν τὴν θεότητα , ἐπειδὴ ὁ λόγος τε ἐν αὐτῷ καὶ αὐτὸς ἐν τῷ λόγῳ 0 1 2 ·
ἐν ἐμοὶ γάρ φησιν ὁ πατήρ , κ ἀγὼ ἐν τῷ πατρί .
διὰ τοσούτων Μάρκελλος τὴν ὑπόστασιν τοῦ μονογενοῦς υἱοῦ τοῦ θεοῦ ἀναιρῶν , τὸν θεῖον εὐαγγελιστὴν τῆς ἑαυτοῦ κακοδοξίας μαρτύρεται , ὡς οὐδὲν ἕτερον αὐτὸν ἐπιστάμενον ἢ λόγον , ποτὲ μὲν ἐνεργοῦντα ἄλλοτε δὲ ἡσυχάζοντα ἐν τῷ θεῷ καὶ οὐδὲν ἕτερον ὄντα ἢ αὐτὸν τὸν θεόν 0 1 .
καίτοι ὁ μέγας εὐαγγελιστὴς ἅμα καὶ θεολόγος τρίτον ἐν τ αὐτῷ μνημονεύσας τοῦ λόγου , οὐ δ ἅπαξ εἴρηκεν αὐτὸν θεοῦ λόγον .
ἐν ἀρχῇ ἦν ὁ τοῦ θεοῦ λόγος , ἀλλ ἀορίστως ἐν ἀρχῇ ἦν ὁ λόγος , ἡμῖν καταλιπὼν ζητεῖν ὁποῖος ἦν λόγος .
καὶ πάλιν καὶ ὁ λόγος ἦν πρὸς τὸν θεὸν  εἶπεν δυνάμενος εἰπεῖν ·
καὶ ὁ λόγος τοῦ θεοῦ ἦν ἐν τῷ θεῷ .
ἀλλὰ καὶ καὶ θεὸς ἦν ὁ λόγος οὐχί ·
καὶ θεοῦ ἦν ὁ λόγος , ἔφη , ἵνα μὴ τοῦ θεοῦ ἐνέργειάν τινα σημαντικήν τινος ἢ ποιητικὴν εἶναι αὐτὸν ὑπολάβωμεν .
ὃ δὴ Μάρκελλος οἰηθεὶς ἀίδιον εἶναι αὐτὸν τοῦ θεοῦ λόγον , τουτ έστιν ἀγέννητον , πολλάκις ὡρίσατο ·
οὐ συνορῶν ὅτι εἰ μὲν ἕτερον τοῦ θεοῦ τὸν λόγον φάσκοι δύο ἔσται ἀίδια  ὁ λόγος καὶ ὁ θεός  καὶ οὐκέτ ἔσται ἀρχὴ μία 0 .
εἰ δὲ ἓν λέγοι τὸ ἀίδιον τὸν αὐτὸν ὁριζόμενος εἶναι τὸν θεὸν τῷ λόγῳ γυμνὸν τὸν Σαβέλλιον ὁμολογήσει , υἱοπάτορα τὸν ἕνα κατ αὐτὸν ἐκεῖνον εἰσάγων .
ἔσται οὖν ὁ πατὴρ αὐτῷ γεννηθεὶς καὶ παθών , καὶ αὐτὸς ἔσται ὁ εὐχόμενος ἑαυτῷ καὶ ἀπεστάλθαι λέγων ὑφ ἑαυτοῦ καὶ υἱὸν ἑαυτοῦ καὶ μονογενῆ , οὐκ ἐπαληθεύων σὺν εἰρωνείᾳ δὲ καταψευδόμενος .
καὶ τίς ἂν ἕτερος τούτου δυσσεβέστερος γένοιτ ἂν λόγος ;
ἀλλὰ γὰρ ἡμεῖς φέρε ἴδωμεν , ὁποῖον ἡμῖν ὁ εὐαγγελιστὴς λόγον εὐαγγελίζεται φάσκων ἐν ἀρχῇ ἦν ὁ λόγος .
καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος .
ἡ μὲν οὖν τὸν λόγον δηλοῦσα λέξις , δι Ἑλληνικῆς γλώττης ποοενηνεγμένη , πολύσημον ὑποβάλλει τὴν ἐξ αὐτῆς θεωοίαν .
κέκληται γὰρ ὁλόγος καὶ ὁ ἐν τῇ λογικῇ ψυχῇ καταβεβλημένος , καθ ὃν τὸ λογίζεσθαι ἡμῖν πάρεστιν , β ′ .
καὶ παρὰ τοῦτον ἕτερος 0 .
ὁ διὰ γλώττης καὶ φωνῆς ἐνάρθρου σημαίνων τι 0 .
καὶ κατὰ τρίτον τρόπον , ὁ διὰ γραφῆς τῷ γραφεῖ συντεταγμένος 0 .
ἤδη δὲ λόγον εἰώθαμεν καλεῖν καὶ τὸν σπερματικὸν ἢ φυτικόν , καθ ὃν δυνάμει τὰ μηδέπω φύντα ἐναπόκειται τοῖς σπέρμασιν , μέλλοντα ὅσον οὔπω τῇ ἐνεργείᾳ εἰς φῶς προϊέναι .
ε  0 .
καὶ παρὰ ταῦτα ἑτέρως εἰώθασιν ὀνομάζειν λόγον τὸν ἐπιστημονικὸν τέχνης τινὸς ἢ ἐπιστήμης καὶ πάντων τῶν τοιωνδὶ θεωρημάτων καταληπτικόν , οἷον ἰατρικὸν ἢ ἀρχιτεκτονικὸν ἢ γεωμετρικόν .
διαφόρων τοίνυν τρόπων παρισταμένων ἐκ τῆς τοῦ λόγου φωνῆς , τοῦ τε εὐαγγελιστοῦ ἀπολύτως εἰρηκότος ἐν ἀρχῇ ἦν ὁ λόγος , καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος  , προσήκει τὸν νοῦν ἐπιστήσαντα καταμαθεῖν , ὡς ξένον τι χρῆμα λόγου παρὰ τὰ ἐγνωσμένα ἡμῖν ὁ εὐαγγελιστὴς ἐπὶ τοῦ παρόντος παραδίδωσιν , ἀπολύτως μὲν εἰπὼν λόγον προσθεὶς δὲ τὸ ξένον καὶ παράδοξον τῆς ἰδιαζούσης αὐτῷ δυνάμεως ἐν τῷ καὶ θεὸς ἦν ὁ λόγος .
μὴ γὰρ τῶν πρός τι , φησίν , νόμιζε εἶναι καὶ τοῦτον , ὡς τὸν ἐν ψυχῇ λόγον ἢ ὡς τὸν διὰ φωνῆς ἀκουόμενον ἢ ὡς τὸν ἐν σωματικοῖς ὄντα σπέρμασιν ἢ ὡς τὸν ἐν μαθηματικοῖς ὑφεστῶτα θεωρήμασιν 0 1 2 ·
οὗτοι γὰρ πάντες τῶν πρός τι ὄντες ἐν ἑτέρᾳ προϋποκειμένῃ νοοῦνται οὐσίᾳ .
ὁ δὲ θεὸς λόγος οὐχ ἑτέρου δεῖται τοῦ προϋποκειμένου , ἵν ἐν αὐτῷ γενόμενος ὑποστῇ , καθ ἑαυτὸν δέ ἐστιν ζῶν καὶ ὑφεστὼς ἅτε θεὸς ὤν .
θεὸς γὰρ ἦν ὁ λόγος  .
θεὸν δὲ αὐτὸν ἀκούων , φησίν , μὴ ἄναρχον καὶ ἀγέννητον ὁμοίως τῷ αὐτοῦ πατρὶ καὶ αὐτὸν εἶναι ὑπολάβῃς , μάνθανε δὲ ὅτι ἐν ἀρχῇ ἦν οὗτος ὁ θεὸς λόγος .
τίνα δ αὐτοῦ τὴν ἀρχὴν ὑφίσταται , διασαφεῖ ἑξῆς , οὐκ εἰπών ·
καὶ ὁ λόγος ἦν ὁ θεός , μετὰ τῆς τοῦ ἄρθρου προσθήκης , ἵνα μὴ αὐτὸν εἶναι τὸν ἐπὶ πάντων ὁρίσηται , ἀλλ οὐδ  ·
ἐν τῷ θεῷ , ἵνα μὴ καταβάλῃ ἐπὶ τὴν ἀνθρωπίνην ὁμοιότητα , ἀλλὰ  καὶ ὁ λόγος ἦν πρὸς τὸν θεὸν ἔφη 0 .
εἰ γὰρ εἰρήκει ·
καὶ ὁ λόγος ἦν ἐν τῷ θεῷ , ὡς ἐν ὑποκειμένῳ συμβεβηκὸς καὶ ὡς ἕτερον ἐν ἑτέρῳ δούς , σύνθετον ὥσπερ εὶ εἰσῆγεν ἂν τὸν θεόν , οὐσίαν μὲν αὐτὸν ὑποτιθέμενος δίχα λόγου συμβεβηκὸς δὲ τῇ οὐσίᾳ τὸν λόγον 0 1 2 .
ὅπερ οἰηθεὶς Μάρκελλος τὸν πατέρα καὶ τὸν υἱὸν ἐπὶ τὸ αὐτὸ συνάγει , τὴν μὲν οὐσίαν καλῶν τὸν πατέρα , τὸν δ ἐν αὐτῷ λόγον τὸν υἱόν 0 ·
οὐ λογισάμενος ὡς ὁ τοῦτο διδούς , τὸν θεὸν ἄνευ λόγου ὑποθέμενος 0 .
ἀθέῳ καὶ δυσσεβεῖ περιπέσοι ἂν δόγματι θεὸν ἄλογον παραδεχόμενος , ἔχοντα μὲν λόγον ὡς συμβεβηκότα ἐν αὐτῷ οὐ μὴν αὐτὸν ὄντα λόγον ·
δέον ἕν τι θεῖον , ἄρρητον , ἀγαθόν , ἁπλοῦν , ἀσύνθετον , μονοειδὲς τὸ ἐπέκεινα τῶν ὅλων ὁμολογεῖν , αὐτόθεον , αὐτονοῦν , αὐτόλογον , αὐτοσοφίαν , αὐτοφῶς , αὐτοζωήν , αὐτοκαλόν , αὐτοαγαθὸν ὄντα καὶ τούτων ὅ τι ἄν τις κρεῖττον ἐπινοήσειεν , μᾶλλον δ ὑπὲρ πάντα νοῦν καὶ πάσης ἐπέκεινα διανοίας τε καὶ ἐνθυμήσεως , τὸν δὲ τούτου μονογενῆ υἱόν , ὡς ἂν εἰκόνα τοῦ πατρὸς ἐξ αὐτοῦ φύντα πάντη τε καὶ κατὰ πάντα ὁμοιότατον ὄντα τῷ γεγεννηκότι , καὶ αὐτὸν θεὸν καὶ νοῦν καὶ λόγον καὶ σοφίαν καὶ ζωὴν καὶ φῶς εἶναι αὐτοῦ τε τοῦ καλοῦ καὶ ἀγαθοῦ εἰκόνα , οὐκ αὐτὸν ὄντα τὸν πατέρα ἀλλὰ τὸν τοῦ πατρὸς μονογενῆ υἱόν , οὐ δ αὐτὸν ὄντα τὸν ἀγέννητον καὶ ἄναρχον ἀλλὰ τὸν ἐξ αὐτοῦ φύντα καὶ ἀρχὴν ἐπιγραφόμενον τὸν γεγεννηκότα 0 1 2 .
εἰ δὲ τούτοις ἀντιλέγων Μάρκελλος τ αὐτὸν εἶναι φάσκοι τὸν θεὸν καὶ τὸν ἐν αὐτῷ λόγον , ἀσύνθετον καὶ ἁπλοῦν τὸν θεὸν ὁριζόμενος , ὥρα μή τε πατέρα μή τε υἱὸν ὁμολογεῖν αὐτόν , ἄντικρυς δὲ τὸν Ἰουδαῖον προβάλλεσθαι ἢ τὸν Σαβέλλιον εἰσάγειν , πατέρα καὶ υἱὸν τὸν αὐτὸν εἶναι φάσκοντα 0 ·
ὥστε κατ αὐτὸν τὸ ἐν ἀρχῇ ἦν ὁ λόγος  ἴσον εἶναι τῷ ἐν ἀρχῇ ἦν ὁ θεός , καὶ τὸ καὶ ὁ λόγος ἦν πρὸς τὸν θεὸν  ἴσον εἶναι τῷ καὶ ὁ θεὸς ἦν πρὸς τὸν θεόν , ὁμοίως δὲ καὶ τὸ τρίτον τ αὐτὸν εἶναι τῷ καὶ θεὸς ἦν ὁ θεός , ἃ δὴ πρὸς τῷ ἀσυναρτήτῳ καὶ παραλογώτατα εἴη ἄν 0 .
πῶς δὲ καὶ τὸ πάντα δι αὐτοῦ ἐγένετο  χώραν ἕξει , ἑνὸς ὄντος τοῦ ὑποκειμένου ;
οὐ γὰρ ὑπ αὐτοῦ φησιν οὐ δ ἐξ αὐτοῦ τὰ πάντα γεγενῆσθαι .
ἀλλὰ  δι  αὐτοῦ 0 .
ἡ δὲ διὰ πρόθεσις τὸ ὑπηρετικὸν σημαίνει , ὡς ὁ αὐτὸς εὐαγγελιστὴς προϊὼν ἔξῆς παρίστησιν λέγων ὁ νόμος διὰ Μωσέως ἐδόθη .
ἡ χάρις καὶ ἡ ἀλήθεια διὰ Ἰησοῦ Χριστοῦ ἐγένετο  ·
ὡς γὰρ ὁ νόμος οὐκ ὢν ἀνθρώπινος οὐ δ αὐτοῦ Μωσέως ὑπάρχων ἀλλ ἐκ τοῦ θεοῦ Μωσέα διάκονον καὶ ὑπηρέτην ἐπεγράψατο τῆς εἰς ἀνθρώπους ἐκδόσεως , καὶ διὰ τοῦτ εἴρηται ὁ νόμος διὰ Μωσέως ἐδόθη , οὕτως καὶ ἡ χάρις διὰ Ἰησοῦ Χριστοῦ ἐγένετο , τοῦ πατρὸς αὐτὴν διὰ τοῦ Χριστοῦ κατεργασαμένου .
ὡσαύτως οὖν εἴρηται καὶ τὸ πάντα δι αὐτοῦ ἐγένετο , ἑτέρου μὲν πεποιηκότος , αὐτοῦ δὲ διακονησαμένου ·
ὥσθ ἕτερον ζητεῖν τὸν ποιητὴν τῶν ὅλων τὸν διὰ τοῦ θεολογουμένου τὰ πάντα ὑποστησάμενον 0 .
καὶ τίς ἂν γένοιτο οὗτος ;
ἀλλ οὐκ ἂν ἔχοι εἰπεῖν .
ὧν οὕτως ἐχόντων ὁμολογεῖν ἀνάγκη τὸν θεολογούμενον ὑπὸ τοῦ εὐαγγελιστοῦ μὴ τὸν ἐπὶ πάντων εἶναι θεὸν μη δ αὐτὸν τὸν πατέρα , τὸν δὲ τούτου μονοχενῆ υἱόν , οὐ συμβεβηκότα τῷ πατρὶ οὐ δ ὡς ἐν ὑποκειμένῳ ἐν αὐτῷ ὄντα οὐ δὲ ἓν καὶ τ αὐτὸν τῷ θεῷ ὄντα , υἱὸν δὲ ἀληθῶς ὄντα , ζῶντα καὶ ὑφεστῶτα , ἐν ἀρχῇ τε ὄντα καὶ πρὸς τὸν θεὸν ὄντα καὶ θεὸν ὄντα , δι οὗ τὰ πάντα δημιουργεῖ 0 1 2 ·
ὡς ὀρθῶς ἄν τινα ἐπὶ τὸ σαφέστερον μεταλαβόντα φάναι ἀντὶ τοῦ ἐν ἀρχῇ ἦν ὁ λόγος , τὸ ἐν ἀρχῇ ἦν ὁ υἱός , καὶ ἀντὶ τοῦ καὶ ὁ λόγος ἦν πρὸς τὸν θεὸν τὸ καὶ ὁ υἱὸς ἦν πρὸς τὸν πατέρα , καὶ ἀντὶ τοῦ καὶ θεὸς ἦν ὁ λόγος τὸ καὶ θεὸς ἦν ὁ υἱός 0 .
οὕτω δ ἂν ἁρμόσειεν καὶ τὸ ἑξῆς ἐπαγόμενον , πάντα γὰρ δι  αὐτοῦ ἐγένετο καὶ χωρὶς αὐτοῦ ἐγένετο οὐ δὲ ἕν .
εἰκότως τοιγαροῦν ὁ θεῖος εὐαγγελιστὴς ἐν ἀρχῇ αὐτὸν ἔφη δοὺς αὐτῷ ἀρχήν , δῆλον δ ὅτι τὴν γέννησιν , τὴν ἐκ τοῦ πατρός 0 1 ·
πᾶν γὰρ τὸ ἔκ τινος γεννηθὲν ἀρχὴν ἔχει τὸν γεγεννηκότα .
οὐ μὴν ἔθ ὁμοίως ἐπήγαγεν τὸ καὶ ὁλόχος ἦν ἐν τῷ θεῷ , ἀλλὰ πρὸς τὸν θεὸν ἦν ὁ λόγος , διδάσκων τὸν γεννηθέντα καὶ ἀρχὴν τὸν πατέρα κτησάμενον μὴ μακράν που εἶναι τοῦ πατρὸς μη δὲ ἀπεσχοινίσθαι καὶ πόρρω που ἀφεστάναι αὐτοῦ , ἀλλὰ παρεῖναι αὐτῷ καὶ σὺν αὐτῷ εἶναι ·
ὃ δὴ καὶ ἐν ἐδίδασκεν πρότερον φήσας πρὸ δὲ πάντων βουνῶν γεννᾷ με , ἔπειτα προσθεὶς ἡνίκα ἡτοίμαζεν τὸν οὐρανόν , συμπαρήμην αὐτῷ .
οὕτως οὖν ὁ λόγος , δῆλον δ ὅτι ὁ μονογενὴς υἱός , ἦν πρὸς τὸν ἑαυτοῦ πατέρα τὸν θεὸν συνὼν καὶ συμπαρὼν αὐτῷ ἀεὶ καὶ πάντοτε 0 ·
ὃ δὴ καὶ παρίστη λέγων καὶ ὁ λόγος ἦν πρὸς τὸν θεόν .
ἐπεὶ δὲ ἐχρῆν ἡμᾶς γνῶναι καὶ ὁποίου ὑπῆρχεν ἀξιώματος , ἀναγκαίως συνῆψεν τὸ καὶ θεὸς ἦν ὁ λόγος .
πῶς γὰρ οὐκ ἔμελλεν θεὸς εἶναι ὁ ἐκ τοῦ ἑνὸς καὶ μόνου ἀγεννήτου θεοῦ γεννηθείς ;
εἰ γὰρ τὸ γεγεννημένον ἐκ τῆς σαρκὸς σάρξ ἐστιν , καὶ τὸ γεγεννημένον ἐκ τοῦ πνεύματος πνεῦμά ἐστιν κατὰ τὴν σωτήριον διδασκαλίαν , ἀκολούθως καὶ τὸ γεγεννημένον ἐκ τοῦ θεοῦ θεὸς ἂν εἴη .
διὸ καὶ θεὸς ἦν ὁ λόγος ·
καὶ θεὸς ποιητικὸς καὶ δημιουργικὸς πάντων 0 .
ὃ δὴ καὶ αὐτὸ παρέστησεν ὁ εὐαγγελιστὴς ἑξῆς τὸ πάντα δι αὐτοῦ ἐγένετο ἐπισυνάψας .
ὁ μὲν οὖν παιδαγωγὸς νόμος διὰ Μωσέως ἐν τῇ κοσμοποιίᾳ τὸν θεὸν ποιητὴν τοῦ παντὸς εἰσάγων στοιχεῖά τε καὶ εἰσαγωγὰς θεοσεβείας παραδιδοὺς ἐδίδασκεν , λέγων ἐν ἀρχῇ ἐποίησεν ὁ θεὸς τὸν οὐρανὸν καὶ τὴν γῆν καὶ τὰ τούτοις ἑξῆς , δι  ὧν τὸν Ἰουδαίων παιδαγωγῶν λαὸν γενητὸν εἶναι τὸν κόσμον ἡγεῖσθαι παρῄνει .
πρὸς τὸ μὴ τὴν κτίσιν παρὰ τὸν κτίσαντα  σέβειν 0 .
ὅπως δὲ ὁ θεὸς καὶ διὰ τίνος τὰ σύμπαντα ἐδημιούργει , οὐκέτι Μωσῆς τοῖς ὑπ αὐτὸν παρεδίδου , ἧδὲ χάρις καὶ ἡ ἀλήθεια διὰ Ἰησοῦ Χριστοῦ τὸ σεσιγημένον ὑπὸ Μωσέως μυστήριον εὐαγγελιζομένη καινοτέρας καὶ μυστικῆς τῇ ἐκκλησίᾳ τοῦ θεοῦ κατῆρξε διδασκαλίας , ἄντικρυς τοῖς πᾶσιν εἰς ἐξάκουστον βοῶσα τὸ ἐν ἀρχῇ ἦν ὁ λόγος , καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος , καὶ τὸ  πάντα δι αὐτοῦ ἐγένετο , καὶ χωρὶς αὐτοῦ ἐγένετο οὐ δὲ ἕν  , καὶ ἔτι τούτοις προσθεῖσα τὸ ὃ γέγονεν ἐν αὐτῷ ζωὴ ἦν .
καὶ ἡ ζωὴ ἦν τὸ φῶς τῶν ἀνθρώπων .
καὶ τὸ φῶς ἐν τῇ σκοτίᾳ φαίνει , καὶ τὰ τούτοις ἀκόλουθα , δι ὧν τὸν υἱὸν τοῦ θεοῦ καὶ τὰ ἐξαίρετα τοῦ θείου φωτὸς καὶ τῆς ἐν αὐτῷ ζωῆς , ὅπως τε δι αὐτοῦ τὰ ὑπὸ Μωσέως εἰρημένα πάντα καὶ τὰ ἔτι τούτων ἐπέκεινα συνέστη , παιδεύει 0 .
ἀλλὰ τούτων οὐδὲν Μάρκελλος εἰδὼς ποτὲ μὲν Ἰουδαΐζων ποτὲ δὲ Σαβελλίζων ἁλίσκεται , κατὰ μὲν τὸν Ἰουδαῖον πρὸ τῆς τοῦ κόσμου συστάσεως μηδὲν εἶναι φάσκων πλὴν τοῦ θεοῦ μόνου , τῆς ἐκκλησίας πρὸ τῆς τοῦ κόσμου συστάσεως τὸν πατέρα εἶναι καὶ τὸν υἱὸν ὁμολογούσης , κατὰ δὲ τὸν Σαβέλλιον ἕνα καὶ τὸν αὐτὸν εἶναι ἀποφαινόμενος υἱὸν καὶ πατέρα καὶ ποτὲ μὲν αὐτὸν ἐνδιάθετον εἰσάγων λόγον ποτὲ δὲ προφορικόν 0 .
εἰ γὰρ προσποιεῖται ταύτας μὴ παραδέχεσθαι τὰς φωνάς , πλὴν δῆλός ἐστιν ἐκ τοῦ ποτὲ μὲν ἔνδον αὐτὸν λέγειν ἐν τῷ θεῷ , ἄλλοτε δὲ δι ἐνεργείας δραστικῆς προϊέναι αὐτοῦ , ἀφ ὧν τε τῷ ἀνθρωπίνῳ ἀπεικάζει αὐτὸν λόγῳ .
ὅ γε μὴν θεῖος εὐαγγελιστὴς κατ οὐδένα τῶν ἀποδεδομένων τρόπων λόγον ὑπεστήσατο τὸν πρὸς αὐτοῦ θεολογούμενον , ἀλλ οἷον ἔπρεπεν τὸν μονογενῆ υἱὸν τοῦ θεοῦ νοεῖν , λόγον μὲν ὄντα καθ ὃ πάντα λόγῳ συνεστήσατο καὶ χωρὶς λόγου τῶν ὄντων οὐδὲν γέγονεν , θεὸν δὲ καὶ μονογενῆ καθ ὃ μόνος ἀληθῶς ἦν υἱὸς τοῦ ἐπὶ πάντων θεοῦ , υἱὸς γνήσιος ὄντως καὶ ἀγαπητός , τῷ αὐτοῦ πατρὶ κατὰ πάντα ἀφωμοιωμένος .
διὸ καὶ φῶς ἦν ἀληθῶς καθ ὃ τὸ νοερὸν καὶ λογικὸν ταῖς κατ εἰκόνα τὴν αὐτοῦ πεποιημέναις ψυχαῖς ἐναυγάζει φέγγος .
διὸ οὐ πάντων αὐτὸν φῶς εἶναί φησιν , ἀλλὰ μόνων ἀνθρώπων ·
ἦν γὰρ τὸ φῶς τὸ φωτίζον πάντα ἄνθρωπον ἐρχόμενον εἰς τὸν κόσμον ἔφη .
οὕτω δὲ καὶ ζωὴ ὑπῆρχεν ἀληθῶς , καθ ὃ πᾶσιν τοῖς ζῶσιν τὸ τῆς ἐξ αὐτοῦ χορηγίας παρέχει νᾶμα .
καὶ καθ ἑκάστην δὲ ἐπίνοιαν τῶν ἐν αὐτῷ θεϊκῶν δυνάμεων παραστατικὰς εὕροις ἂν αὐτοῦ καὶ ἀληθεῖς ἐπωνυμίας .
κατὰ πάντα γὰρ ἀλήθεια ἦν ὁ υἱὸς τοῦ θεοῦ , ὃ δὴ παρίστησιν αὐτὸς λέγων ἐγώ εἰμι ἡ ἀλήθεια .
ἀλλ ὁ νέος συγγραφεὺς ταῦτα μὲν οὔ τε συνίησιν οὔ τε οἶδεν οὔ θ ὅτι ἀγνοεῖ οἶδεν , ἃ δὴ καὶ εἰδέναι αὐχεῖ , ὅπως συνέστη .
φέρε πάλιν εἶτα ἀναλαβόντες ἀκούσωμεν , ὡς τῷ ἐν ἀνθρώποις αὐτὸν ἀπεικάζει λόγῳ , τῷ τε κατὰ διάνοιαν καὶ τῷ κατὰ προφοράν , τοῦ τον γράφων τὸν τρόπον τοῦτο δὲ ῥᾴδιον , οἶμαι , τοῖς εὖ φρονοῦσιν καὶ ἀπὸ μικροῦ τινος καὶ ταπεινοῦ καθ ἡμᾶς παραδείγματος γνῶναι 0 .
ἓν γάρ ἐστιν καὶ τ αὐτὸν τῷ ἀνθρώπῳ ὁ λόγος , καὶ οὐδενὶ χωριζόμενος ἑτέρω ἢ μόνῃ τῇ τῆς πράξεως ἐνεργεία 0 .
ἐν δὴ τούτοις τῷ προφορικῷ λόγῳ κέχρηται εἰκόνι , τῷ δέ γε ἐνδιαθέτῳ ἐν οἷς ταῦτά φησιν οὐ γὰρ δὴ ἑτέρας ἑτοιμασίας , οἷον ὕλης ἢ ἄλλης τινὸς ἀνθρωπίνης , ὁ θεὸς ἐδεῖτο πρὸς κατασκευήν , ἀλλὰ ταύτης τῆς ἐν τῇ ἑαυτοῦ διανοίᾳ ἑτοιμασίας .
ἐπεὶ οὖν ἀδύνατον ἦν χωρὶς λόγου καὶ τῆς προσούσης τῷ λόγῳ σοφίας ἐννοῆσαι περὶ τῆς τοῦ οὐρανοῦ κατασκευῆς τὸν θεόν , εἰκότως ἔφη ἡνίκα ἡτοίμαζεν τὸν οὐρανόν , συμπαρήμην αὐτῷ .
εἶθ  ἑξῆς προϊὼν ὁμοῦ καὶ ἐνδιάθετον τὸν τοῦ θεοῦ λόγον παρίστη .
γράφων οὕτως τίς γὰρ οὕτως ἢ τῶν ἁγίων ἀγγέλων ἢ ἀνδρῶν δικαίων ἀξιόπιστος ἦν τὴν ἐκ προσώπου τοῦ θεοῦ ὁρισθεῖσαν αὐτῷ τιμωρίαν λῦσαι , εἰ μὴ αὐτὸς ὁ λόγος ὁ συμπαρών τε καὶ συμπλάττων , πρὸς ὃν ὁ πατὴρ ποιήσωμεν ἄνθρωπον ἔφη 0 ;
τούτοις ἑξῆς διασαφεῖ ὁποῖον εἰσάγει λόγον φάσκων ἀλλ  εἴ τις μικρῷ τινι καὶ ἀνθρωπίνῳ καθ ἡμᾶς παραδείγματι χρώμενος ὡς διὰ εἰκόνος τὴν θείαν ἐξετάζοι πρᾶξιν 0 ·
ὥσπερ ἂν εἴ τις ἀνδριαντοποιὸς ἐπιστήμων ἀνὴρ ἀνδριάντα πλάσαι βουλόμενος , πρῶτον μὲν τοὺς τύπους αὐτοῦ καὶ χαρακτῆρας ἐν ἑαυτῷ σκοπεῖ , ἔπειτα πλάτος τε καὶ μῆκος ὅσον εὐπρεπὲς ἐννοεῖ , ἀναλογίαν τε τοῦ παντὸς ἐν τῷ καθ ἕκαστον ἐξετάζει μέρει , χαλκοῦ τε τὴν πρόσφορον ἑτοιμάσας ὕλην καὶ τὸν ἐσόμενον ἀνδριάντα τῇ ἑαυτοῦ προτυπώσας διανοίᾳ καὶ νοητῶς ὁρᾶν νομίσας συνειδώς τε ἑαυτῷ συνεργεῖν τὸν λόγον , ᾧ λογίζεται καὶ ᾧ πάντα πράττειν εἴωθεν  οὐδὲν γὰρ μὴ λόγῳ γιγνόμενον καλόν  , ἀρχόμενος τῆς αἰσθητῆς ταύτης ἐργασίας πρὸς ἑαυτὸν ὡς πρὸς ἕτερον παρακελεύεται λέγων 0 1 ·
οὕτως ὁ τῶν ὅλων δεσπότης θεὸς τὸν ἔμψυχον ἐκ γῆς ἀνδριάντα ποιῶν οὐκ ἄλλῳ τινὶ ἀλλὰ τῷ ἑαυτοῦ παρακελεύεται λόγῳ ποιήσωμεν ἄνθρωπον λέγων .
διὰ τούτων ἐναργῶς καὶ ἐνδιάθετον λόγον ᾧ διαλογίζεταί τις καὶ προφορικὸν ᾧ διαλέγεται προσῆψεν τῷ θεῷ , τοιοῦτόν τινα οἷον τὸν καθ ἡμᾶς καὶ τὸν ἐν τῷ θεῷ εἶναι λόγον ὑποθέμενος 0 .
ταῦτα μὲν οὖν πάντα ὡς ἀρνητικὰ τυγχάνει τοῦ υἱοῦ τοῦ θεοῦ , οὐδὲν ποσεπεξεργάζεσθαι δεῖ .
τοσοῦτον δὲ οἶμαι ποοσήκειν ἐπερωτῆσαι , εἰ δὴ εἷς θεὸς ἦν καὶ οὐδὲν ἕτερον , οὐ πατὴρ οὐχ υἱός 0 .
τί κατεψεύδετο τῶν τοιούτων ὀνομάτων ἡ γραφή ;
τί δὲ καὶ αὐτὸς Μάρκελλος ὑποκρίνεται , τὸν μὴ υἱὸν ἀλλὰ λόγον υἱὸν ἀποκαλῶν ;
καὶ ἐπειδὴ κέχρηται παραδείγματι τῷ ἐν ἀνθρώποις λόγῳ , λεκτέον ὡς οὐ πᾶς ἄνθρωπος υἱὸν ἔχει , λογικὸς ὢν καὶ τὸν συμφυᾶ λόγον ἐν αὑτῷ κεκτημένος ·
οὐκοῦν ἕτερόν τί ἐστιν υἱὸς παρὰ τὸν λόγον .
τὸν οὖν θεὸν εἰ λόγον ἔχειν ἐν ἑαυτῷ φάσκοι καὶ οὐδὲν ἕτερον , ᾧ καὶ διενοεῖτο , ᾧ καὶ πρὸς ἑαυτὸν διελέγετο ποιήσωμεν ἄνθρωπον λέγων , τί καὶ μάτην υἱὸν ὀνομάζει 0 ;
τί δὲ τὴν ἐκκλησίαν ὑποκρίνεται ;
τί δὲ μὴ πιστεύων εἰς τὸν υἱὸν τοῦ θεοῦ προσποιεῖται πιστεύειν , σχηματιζόμενος διὰ τοῦ τὸν λόγον τὸν ἐν τῷ θεῷ υἱὸν ἀποκαλεῖν , σαφῶς τοῦ παραδείγματος μακρῷ διεστάναι διδάσκοντος τὸν ἔμφυτον ἐν ψυχῇ λόγον παρὰ τὸν ἔκ τινος γεννηθέντα καὶ καθ ἑαυτὸν ὑφεστῶτα καὶ ζῶντα καὶ ἐνεργοῦντα υἱόν ;
ἀλλ  οὐκ ἐγώ , φήσει ὡς εἰκός , ἀλλ ὁ θεῖος εὐαγγελιστὴς λόγον αὐτὸν προσεῖπεν 0 ·
ἀκόλουθον τοίνυν εἴη ἂν καὶ ἡμᾶς τούτῳ συνομολογεῖν .
ναί φημι καὶ αὐτός .
πλὴν οὐ δ ἑτέρως προσήκειν οἶμαι ἐξακούειν τῆς φωνῆς ἢ αὐτῷ πάλιν μαθητευομένους τῷ εὐαγγελιστῇ διδάσκοντι ὁποιον διωρίζετο λόγον 0 .
σαφῶς δὲ τοῦτον παρίστη οἷός τις ἦν , ἐπισυνάπτων ἑξῆς καὶ λέγων καὶ θεὸς ἦν ὁ λόγος ·
καὶ ὁ θεὸς ἦν ὁ λόγος , μετὰ τῆς τοῦ ἄρθρου προσθήκης , εἴγε ἓν καὶ τ αὐτὸν ἡγεῖτο τὸν πατέρα εἶναι καὶ τὸν υἱὸν αὐτόν τε εἶναι τὸν λόγον τὸν ἐπὶ πάντων θεόν , οὐχ οὕτως ἐξέδωκε τὴν γραφήν .
ἢ γὰρ καὶ θεοῦ ἦν ὁ λόγος ἐχρῆν εἰπεῖν ἢ ὁ θεὸς ἦν ὁ λόγος , μετὰ προσθήκης τοῦ ἄρθρου , εἰ τῇ Μαρκέλλου διανοίᾳ σύμφωνον τὴν γραφὴν ἐποιεῖτο .
νυνὶ δὲ καὶ αὐτὸν τὸν λόγον θεὸν εἶναι παρίστη , ὁμοίως τῷ πρὸς ὃν ἦν θεῷ ·
προειπὼν γὰρ καὶ ὁ λόγος ἦν πρὸς τὸν θεόν , ἐπάγει λέγων καὶ θεὸς ἦν ὁ λόγος , μονονουχὶ σαφέστερον ἡμᾶς διδάσκων πρῶτον μὲν ἡγεῖσθαι θεὸν τὸν ἐπέκεινα τῶν ὅλων αὐτὸν τὸν τοῦ λόγου πατέρα , πρὸς ὃν ἦν ὁ λόγος , ἔπειτα μετ αὐτὸν μὴ ἀγνοεῖν ὡς καὶ ὁ λόγος αὐτοῦ ὁ μονογενὴς υἱός , οὐχὶ αὐτὸς ἦν ὁ ἐπὶ πάντων θεός , ἀλλ ὅτι καὶ αὐτὸς θεὸς ἦν .
ὁ γὰρ καὶ σύνδεσμος τῷ πατρὶ συνάπτει τὴν θεότητα τοῦ υἱοῦ .
διό φησιν καὶ θεὸς ἦν ὁ λόγος , ἵν ἴδωμεν θεὸν τὸν ἐπὶ πάντων πρὸς ὃν ἦν ὁ λόγος .
καὶ θεὸν αὐτὸν τὸν λόγον ἄκουε , ὡς εἰκόνα τοῦ θεοῦ , καὶ εἰκόνα οὐχ ὡς ἐν ἀψύχῳ ὕλῃ , ἀλλ ὡς ἐν υἱῷ ζῶντι καὶ ἀκριβέστατα πρὸς τὴν ἀρχέτυπον θεότητα τοῦ πατρὸς ἀφωμοιωμένῳ 0 1 .
ἐπεὶ δὲ τῷ ἀνθρωπίνῳ λόγῳ τὸν τοῦ θεοῦ παραβάλλειν ἐδόκει Μαρκέλλῳ , καὶ πόσῳ βελτίω εἶναι φήσομεν , εἰκόνι χρώμενον τῷ ἀνθρωπίνῳ λόγῳ , τούτῳ μᾶλλον χρήσασθαι τῷ παραδείγματι καὶ φάναι τοῦ παρ ἡμῖν λόγου πατέρα εἶναι τὸν νοῦν , ἕτερον ὄντα παρὰ τὸν λόγον .
τὸν μὲν γὰρ νοῦν , ὅστις ποτὲ καὶ ὁποῖος ὢν τὴν οὐσίαν ὑπάρχει , οὐδεὶς πώποτε ἀνθρώπων ἔγνω , βασιλεὺς δ οἷα ἐν ἀπορρήτοις εἴσω τοῖς αὐτοῦ ταμείοις ἱδρυμένος τὰ πρακτέα βουλεύεται ·
ὁ δ ἐξ αὐτοῦ λόγος οἷα πατρὸς ἐξ ἀδύτων μυχῶν γεγεννημένος τοῖς ἐκτὸς πᾶσιν καθίσταται γνώριμος .
εἶθ  οἱ μὲν ἐκ τῆς τοῦ λόγου μεταλαμβάνουσιν ὠφελείας , τὸν δ ἀφανῆ καὶ ἀόρατον νοῦν , τὸν δὴ τοῦ λόγου πατέρα , οὐδεὶς πώποτε εἶδεν .
κατὰ τὰ αὐτὰ δή , μᾶλλον δ ἐπέκεινα πάσης εἰκόνος τε καὶ παραδείγματος , ὁ τοῦ παμβασιλέως θεοῦ τέλειος λόγος , οὐ κατὰ τὸν προφορικὸν ἀνθρώπων λόγον ἐκ συλλαβῶν καὶ ῥημάτων καὶ ὀνομάτων συγκείμενος , οἷα δὲ μονογενὴς τοῦ θεοῦ υἱὸς ζῶν καὶ ὑφεστὼς πρόεισιν μὲν τῆς πατρικῆς θεότητός τε καὶ βασιλείας , ἐπάρδει δὲ τῷ σύμπαντι κόσμῳ τὰς ἐξ αὐτοῦ χορηγίας , ζωῆς καὶ λόγου καὶ σοφίας καὶ φωτὸς καὶ παντὸς ἀγαθοῦ μετουσίας τοῖς γενητοῖς ἅπασιν ἐπιλιμνάζων , τοῦ πατρὸς καὶ θεοῦ τῶν ὅλων ἐπέκεινα ὄντος ἀλήπτου τε καὶ ἀχωρήτου τοῖς πᾶσιν , κατὰ τὸν ἀφανῆ καὶ ἀόρατον νοῦν , παρ ὃ καὶ φῶς οἰκῶν ἀπρόσιτον λέλεκται 0 .
ἀλλ  ὁ μὲν ἀπρόσιτος καὶ ἀχώρητος εἴη ἂν τοῖς πᾶσιν ὁ πατήρ , ὁ δὲ τοῖς πᾶσιν ἐγγίων , ἅτε δὴ τὰ πάντα πατρικῷ νεύματι διακυβερνῶν  διὸ οὐ περὶ τοῦ πατρός , περὶ δὲ τοῦ υἱοῦ λέλεκται τὸ ἐν τῷ κόσμῳ ἦν , καὶ ὁ κόσμος δι αὐτοῦ ἐγένετο  0 1 ·
καὶ ὁ μὲν ἐπέκεινα ἦν τῶν ὅλων καὶ ὑπὲρ πάντα φῶς οἰκῶν ἀπρόσιτον , ὁ δὲ διὰ πάντων καὶ ἐν πᾶσιν κηδεμονικῇ διήκων προνοίᾳ , ὡς κατὰ τοῦτο μόνον αὐτῷ συμβάλλεσθαι τὴν τοῦ ἀνθρωπείου λόγου εἰκόνα 0 .
ἀλλὰ γὰρ τούτων ἡμῖν ἀποδεδειγμένων , εἰκός τινα τῶν φιλομαθῶν ἐρωτᾶν 0 ·
διὰ τί δὲ τὸν μονογενῆ υἱὸν τοῦ θεοῦ ἀρχόμενος τῆς ἑαυτοῦ γραφῆς ὁ εὐαγγελιστὴς λόγον ἀνεφώνησεν ;
πρὸς ὃν ἐροῦμεν ὅτι διὰ τὰς ἀνακρύπτους πάλαι περὶ αὐτοῦ προφητείας 0 .
ἐπειδὴ γὰρ ἐφ ἑκάστῳ προφήτῃ λόγος κυρίου ὃς ἐγενήθη φέρε πρὸς Ἡσαΐαν εἴρηται καὶ ἀρχὴ λόγου κυρίου ἐν Ὡσηέ καὶ λόγος κυρίου ὃς ἐγενήθη πρὸς Ἰωήλ καὶ ἐγένετο λόγος κυρίου πρὸς Ἰωνᾶν  , καὶ πρὸς Μιχαίαν ὁμοίως , καὶ πρὸς τοὺς λοιποὺς προφήτας παραπλησίως ἐφ ἑκάστῳ προφήτῃ τὸ ἐγένετο προσέκειτο  τῆς θείας γραφῆς ἀκριβῶς καὶ ἀναγκαίως ἐπισημαινομένης ὡς ἐν οὐδενὶ τῶν προφητῶν ἦν , ἀλλὰ καθ ἕκαστον ἐγίγνετο , πρὸς ὃ ἡ ἑκάστου δύναμις οἵα τε ἦν χωρεῖν προσιὼν αὐτῇ καὶ τῇ ἑκάστου ψυχῇ τὸ κατάλληλον παρέχων ἐξ αὐτοῦ πνεῦμα  , καὶ νοερὰν εἰκότως ἐπὶ τοῦ παρόντος ὁ εὐαγγελιστὴς τοῦ λόγου ἔμελλεν εὐαγγελίζεσθαι οἰκονομίαν , οὐκέθ ὁμοίως τοῖς παλαιοῖς γεγονέναι αὐτὸν πρὸς ἕτερόν τινα διδάσκει , ἀλλ αὐτὸν σάρκα ἀνειληφέναι καὶ ἄνθρωπον γεγονέναι .
εἶτ ἐπειδὴ τὴν εἰς ἀνθρώπους αὐτοῦ σωτήριον τοῖς πᾶσιν πάροδον κηρύττειν ἔμελλεν , ἑξῆς λέγων καὶ ὁ λόγος σὰρξ ἐγένετο καὶ ἐσκήνωσεν ἐν ἡμῖν , ἀναγκαίως ἐπὶ τὴν ἀρχὴν ἀνατρέχει , τὸν χθὲς καὶ πρώην σαρκωθέντα λόγον τίς ποτε ἦν καὶ ὁποῖος δεικνύς , θεολογεῖ τε αὐτόν , ὁμοῦ τὴν γνῶσιν αὐτοῦ καὶ τὴν εἰς ἀνθρώπους θεοφάνειαν εὐαγγελιζόμενος .
εἶθ ὡς τῶν παλαιῶν ἐκ τῶν θείων ἀναγνωσμάτων προμεμαθηκότων τὸν ἐφ ἑκάστῳ προφήτῃ γενόμενον λόγον , αὐτὸς τὴν θειοτέραν καὶ ἐξαίρετον ἀρχὴν αὐτοῦ κηρύττει , ἥν οὐδεὶς προφητῶν ἀνθρώποις γυμνῶς οὕτως καὶ ἀπαρακαλύπτως ἐξέφηνεν .
διὸ μεγάλῃ φωνῇ τοῖς πᾶσιν τὸ λεληθὸς καὶ κρύφιον περὶ τοῦ λόγου μυστήριον παραδιδοὺς ἐβόα λέγων ἐν ἀρχῇ ἦν ὁ λόγος , καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος .
πάντα δι αὐτοῦ ἐγένετο .
καὶ χωρὶς αὐτοῦ ἐγένετο οὐ δὲ ἕν .
εἰ γὰρ παρὰ τῶν προτέρων θείων γραφῶν παιδαγωγούμενοι πάλαι πρότερον μεμαθήκατε , φησίν , ὅτι λόγος κυρίου ἐγένετο πρὸς τόνδε τὸν προφήτην καὶ πρὸς ἕτερον πάλιν ὁμοίως ἐγένετο καὶ αὖθις πρὸς ἄλλον , ἀλλὰ νῦν οὐχ ὅπως ἐγένετο ἀλλ ὅπως ἦν ἐν ἀρχῇ τοῖς πᾶσιν ἀναγκαῖον εὐαγγελίσασθαι καὶ ὡς θεὸς ἦν καὶ ὡς πάντα δι αὐτοῦ ἐγένετο καὶ ὡς αὐτὸς ἐκεῖνος ὁ θεὸς λόγος , δι  οὗ τὰ πάντα , φιλανθρωπίᾳ τοῦ πατρὸς σὰρξ ἐγένετο καὶ ἐσκήνωσεν ἐν ἡμῖν 0 .
ταῦτ εὐηγγελίζετο Ἰωάννης ὁ μέγας τοῦ Χριστοῦ μαθητὴς καὶ ἀπόστολος , τὰ νέα καὶ καινὰ τοῦ σωτῆρος παιδεύων ἅπαντας ἀνθρώπους μυστήρια .
οὐχ ὅτι λογικὸς ἦν ὁ θεός , οὐ δ ὅτι αὐτὸς πρὸς ἑαυτὸν διενοεῖτο καὶ ἑαυτῷ προσδιελέγετο ποιήσωμεν ἄνθρωπον λέγων , οὐ δ ὅτι λόγοις κέχρηται τοῖς τῶν πρακτέων παραγγελτικοῖς 0 .
ταῦτα γὰρ πᾶς ἀρνούμενος τὸν υἱὸν τοῦ θεοῦ εἴποι ἄν .
ὃ δὴ καὶ Μάρκελλος ποιῶν , ὡς ἐπὶ κρησφύγετον ἐπὶ τὴν παλαιὰν καταφεύγει γραφὴν καὶ τὰ νηπιάζοντι τῷ Ἰουδαίων λαῷ περὶ τοῦ μὴ εἰδωλολατρεῖν ἕνα δὲ μόνον εἰδέναι τε καὶ σέβειν θεὸν παρρηγγελμένα συνάγειν πειρᾶται .
ἔνθα καὶ ηὐρόησεν αὐτῷ ἡ περὶ τοῦ ἑνὸς θεοῦ διδασκαλία , χρησίμως τότε καὶ κατὰ καιρὸν εἰδωλολατροῦσιν Ἰουδαίοις παραδεδομένη .